Document ID: 32013R1331

NEUVOSTON ASETUS (EU) N:o 1331/2013,
annettu 10 päivänä joulukuuta 2013,
Euroopan unionin virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2012
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jäljempänä ’henkilöstösäännöt’, sellaisina kuin ne ovat vahvistettuina neuvoston asetuksessa (ETY, Euratom, EHTY) N:o 259/68 (1), ja erityisesti mainittujen henkilöstösääntöjen 83 a artiklan ja liitteen XII,
ottaa huomioon Euroopan komission ehdotuksen,
sekä katsoo seuraavaa:
(1)
Eurostat on henkilöstösääntöjen liitteessä XII olevan 13 artiklan mukaisesti esittänyt eläkejärjestelmän vuoden 2012 vakuutusmatemaattisen arviointiraportin, jossa mainitussa liitteessä tarkoitetut muuttujat saatetaan ajan tasalle. Tämän arvioinnin mukaan eläkejärjestelmän vakuutusmatemaattisen tasapainon varmistamiseen tarvittava maksuosuus on 9,9 prosenttia peruspalkasta.
(2)
Henkilöstösääntöjen liitteessä XII olevan 2 artiklan 1 kohdan mukaan mukautus saa johtaa maksuosuuden muutokseen enintään yhdellä prosenttiyksiköllä edellisen vuoden asianmukaiseen osuuteen (11,6 prosenttia) verrattuna.
(3)
Unionin virkamiesten ja muun henkilöstön eläkejärjestelmän vakuutusmatemaattisen tasapainon vuoksi sekä ottaen huomioon vuosien 2011 ja 2012 vakuutusmatemaattiset arviot, neuvosto katsoo, että maksuosuus olisi vahvistettava 10,6 prosentiksi peruspalkasta.
(4)
Ottaen huomioon palkkojen ja eläkkeiden mukauttamista vuosina 2011 ja 2012 koskevien oikeustapausten sekä vuoden 2011 eläkejärjestelmän maksuosuuden mukauttamista koskevan oikeustapauksen johdosta äskettäin annetut tulevaisuudessa annettavat tuomiot, tämän mukauttamisen tulos saattaa muuttua. Mainittujen tuomioiden täytäntöönpanolla voi olla vaikutusta vuosia 2012 ja 2013 koskevien maksuosuuksien laskemiseen ja siten edellyttää, että neuvosto mukauttaa mainittuja maksuosuuksia uudelleen takautuvasti. Tämä voi, tapauksen mukaan johtaa henkilöstöltä liikaa perittyjen maksujen palauttamiseen,
ON HYVÄKSYNYT TÄMÄN ASETUKSEN:
1 artikla
Vahvistetaan henkilöstösääntöjen 83 artiklan 2 kohdassa tarkoitetuksi maksuosuudeksi 10,6 prosenttia 1 päivästä heinäkuuta 2012.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä joulukuuta 2013.

Labels: 0
15